CELEX: 62008TN0048
Language: el
Date: 2008-01-28 00:00:00
Title: Υπόθεση T-48/08: Προσφυγή της 28ης Ιανουαρίου 2008 — Fusco κατά ΓΕΕΑ — Fusco International (FUSCOLLECTION)

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/37
            
         Προσφυγή της 28ης Ιανουαρίου 2008 — Fusco κατά ΓΕΕΑ — Fusco International (FUSCOLLECTION)
   (Υπόθεση T-48/08)
   (2008/C 92/74)
   Γλώσσα του δικογράφου της προσφυγής: η ιταλική
   Διάδικοι
   
      Προσφεύγουσα: Vincenzo Fusco (εκπρόσωπος: B. Saguatti, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Antonio Fusco International SA, Λουξεμβούργο, υποκατάστημα του Lugano (Lugano, Ελβετία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               αφού ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 24ης Οκτωβρίου 2007, να τη μεταρρυθμίσει κρίνοντας ότι η ασκηθείσα από την προσφεύγουσα προσφυγή ενώπιον του τμήματος προσφυγών είναι βάσιμη και ότι, κατά συνέπεια, η ανακοπή πρέπει να γίνει δεκτή.
            
         
               —
            
            
               να καταδικάσει το ΓΕΕΑ και την ενδεχομένως παρεμβαίνουσα Fusco International SA στα έξοδα της παρούσας διαδικασίας καθώς και στα έξοδα της διαδικασίας ενώπιον του τμήματος προσφυγών και του τμήματος ανακοπών.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Antonio Fusco International SA, Λουξεμβούργο, υποκατάστημα του Lugano.
   
      Σήμα προς καταχώριση: Εικονιστικό σήμα FUScollection (αίτηση καταχωρίσεως υπ' αριθ. 1 503 366), για προϊόντα των κλάσεων 9, 18 και 25.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν δικαίωμα επί σήματος ή σημείου: Κοινοτικό σήμα (αριθ. 727 375) και ιταλικό σήμα (αριθ. 489 262) «ENZO FUSCO», για προϊόντα της κλάσεως 25.
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 για το κοινοτικό σήμα.